ananddey/assamese-wiki-corpus huggingface dataset:
সুকীয়া

সুকীয়া হৈছে এলজিবিটি (LGBT) অৰ্থাৎ সমকামী নাৰী, সমকামী পুৰুষ, উভকামী আৰু ৰূপান্তৰকামী ব্যক্তিসকলৰ অধিকাৰৰ বাবে কাম কৰা বেচৰকাৰী প্ৰতিষ্ঠান। ইয়াৰ মুখ্য কাৰ্যালয় অসমৰ গুৱাহাটীত অৱস্থিত। ই অসম তথা সমগ্ৰ উত্তৰপূৰ্বাঞ্চলৰ একমাত্ৰ তথা প্ৰথম এনে ধৰণৰ প্ৰতিষ্ঠান।

ইতিহাস

২০১৩ চনৰ ১১ ডিচেম্বৰ তাৰিখে ভাৰতৰ উচ্চতম ন্যায়ালয়ে ভাৰতীয় দণ্ডবিধি আইনৰ ৩৭৭ ধাৰা পুনৰ বৈধ বুলি ঘোষণা কৰিছিল। এই আইন খনে সমকামৰ ঘটনাক অবৈধ আৰু আইন মতে দণ্ডনীয় অপৰাধ বুলি স্বীকৃতি দিয়ে। সেয়ে এই আইনৰ বিৰোধিতা কৰি গোটেই বিশ্বতে প্ৰতিবাদ কৰা হৈছিল। ১৫ ডিচেম্বৰত গোটেই বিশ্বৰ বিভিন্ন চহৰত এক গোলকীয় অভিবৰ্তনৰ আয়োজন কৰা হৈছিল। সেই সময়তে গুৱাহাটীৰ মানুহে, সাধাৰণতে যুৱক-যুৱতীয়ে এই অভিবৰ্তনত আগ ভাগ লৈছিল। গুৱাহাটীত এলজিবিটিৰ অধিকাৰৰ বাবে আয়োজিত ইয়ে আছিল প্ৰতিবাদ।সেই ব্যক্তিসমূহে তাৰপিছত ২০১৪ চনৰ ৯ ফেব্ৰুৱাৰী তাৰিখে গুৱাহাটীত উত্তৰপূৰ্বাঞ্চত পোন প্ৰথম বাৰৰ বাবে এলজিবিটিৰ গৌৰৱ যাত্ৰা আয়োজন কৰিছিল। সফলতাৰে এই গৌৰৱ যাত্ৰা আয়োজন কৰাৰ পিছত এলজিবিটিৰ অধিকাৰৰ বাবে সক্ৰিয় ভাবে কাম কৰিবলৈ তেওঁলোকে "সুকীয়া"ৰ জন্ম দিয়ে।

ইয়াৰ লগতে সুকীয়ায়ে বিভিন্ন বিদ্যালয়, মহাবিদ্যালয়তো জনসচেতনতা মূলক ছবি প্ৰদৰ্শিত কৰে। পিছলৈ সুকীয়াৰ প্ৰতিনিধিত্বকাৰী দল এটা ছুইডেনত অনুষ্ঠিত এক ৰামধেনু নেতৃত্ব প্ৰকল্পত অংশগ্ৰহণ কৰিবলৈ সুবিধা পায়। এলজিবিটি সম্পৰ্কীয় এই প্ৰকল্প ছুইডেন আৰু আমেৰিকা যুক্তৰাষ্ট্ৰৰ যুটীয়া সহযোগত অনুষ্ঠিত হৈছিল।

সুকীয়ায়ে ১৫ ফেব্ৰুৱাৰী, ২০১৫ তাৰিখে উত্তৰ পূব গৌৰৱ যাত্ৰা অনুষ্ঠিত কৰিছিল। ইয়াত উত্তৰ পূব ভাৰতৰ ৮ খন ৰাজ্যৰ প্ৰতিনিধি সকলে অংশগ্ৰহণ কৰিছিল।

২০১৫ চনৰ জুলাই মাহৰ পৰা সুকীয়ায়ে "ফৰবিডেন-এক সুকীয়া দৃষ্টান্ত" ("The Forbidden: ek xukia dristanto") নামেৰে প্ৰথম এলজিবিটি সম্পৰ্কীয় বহুভাষিক আলোচনী প্ৰকাশ কৰে। বৰ্তমানলৈকে ইয়াৰ তিনিটা সংখ্যা প্ৰকাশ হৈছে।

তথ্য উৎস

বাহ্যিক সংযোগ

শ্ৰেণী:অব্যৱসায়িক সংস্থা
শ্ৰেণী:এলজিবিটি
শিৱৰাজ সিং চৌহান

শিৱৰাজ সিং চৌহান ( ; মামা নামেৰেও পৰিচিত, জন্ম ৫ মাৰ্চ ১৯৫৯) এজন ভাৰতীয় ৰাজনীতিবিদ আৰু ভাৰতীয় জনতা পাৰ্টিৰ সদস্য। ২০২০ চনৰ পৰা আৰু পুনৰ ২০০৫ চনৰ পৰা ২০১৮ চনলৈকে ভাৰতৰ মধ্যপ্ৰদেশৰ ১৭ সংখ্যক আৰু বৰ্তমানৰ মুখ্যমন্ত্ৰী হিচাপে কাৰ্যনিৰ্বাহ কৰি আছে আৰু ২০০৬ চনৰ পৰা বুধনীৰ পৰা মধ্যপ্ৰদেশৰ বিধানসভাৰ সদস্য হিচাপে কাৰ্যনিৰ্বাহ কৰি আছে আৰু পুনৰ ১৯৯০ চনৰ পৰা ১৯৯১ চনলৈকে তেওঁ মধ্যপ্ৰদেশৰ বিধানসভাৰ সদস্য হিচাপে কাৰ্যনিৰ্বাহ কৰি আছে। মধ্যপ্ৰদেশৰ আটাইতকৈ দীৰ্ঘদিনীয়া কাৰ্যনিৰ্বাহ কৰা মুখ্যমন্ত্ৰী। ২০১৯ চনৰ পৰা ২০২০ চনলৈ ভাৰতীয় জনতা পাৰ্টিৰ প্ৰাক্তন ৰাষ্ট্ৰীয় উপ-সভাপতি, সংসদীয় ব’ৰ্ডৰ সদস্য আৰু ভাৰতীয় জনতা পাৰ্টিৰ কেন্দ্ৰীয় নিৰ্বাচন সমিতিৰ সদস্যও আছিল। ২০০০ চনৰ পৰা ২০০২ চনলৈ ভাৰতীয় জনতা যুৱ মৰ্চাৰ ৰাষ্ট্ৰীয় সভাপতি হিচাপে কাৰ্যনিৰ্বাহ কৰি ১৯৯১ চনৰ পৰা ২০০৫ চনলৈ বিদিশাক প্ৰতিনিধিত্ব কৰি লোকসভাৰ সদস্যও আছিল।

উদ্ধৃতি

দ্য কাশ্মীৰ ফাইলছ’ ছবিখনৰ চলচ্চিত্ৰ নিৰ্মাতা বিবেক অগ্নিহোত্ৰীয়ে কৰা অনুৰোধৰ প্ৰতি সঁহাৰি জনাই মুখ্যমন্ত্ৰী চৌহানে এই ঘোষণা কৰে, ‘আজি বিবেক জীয়ে গণহত্যা সংগ্ৰহালয় নিৰ্মাণৰ ধাৰণা দিছে। ৰাজ্য চৰকাৰে আপোনাক প্ৰয়োজনীয় সকলো ধৰণৰ সহযোগিতা আগবঢ়াব। আপোনাৰ আৱেগক মই সন্মান কৰো।
২৫ মাৰ্চ,২০২২ চন। উৎস: ইণ্ডিয়া টুডে

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ৰাজনীতিবিদ
মুনি

মুনি কাশ্যপৰ অন্যতম পত্নী। দক্ষ আৰু তেওঁৰ পত্নী অশিক্নীৰ ষাঠিজনী কন্যাৰ ভিতৰত এগৰাকী। তেওঁ অপ্সৰা আৰু গন্ধৰ্বৰ জাতিৰ মাতৃ।

সাহিত্য

ব্ৰহ্মাণ্ড পুৰাণত কোৱা হৈছে যে চৌব্বিছগৰাকী অপ্সৰা আৰু ষোল্লজন গন্ধৰ্ব মুনিৰ সন্তান।

ভাগৱত পুৰাণত উল্লেখ আছে যে অপ্সৰাৰ জন্ম কাশ্যপ আৰু পত্নী মুনিৰপৰা হৈছিল।

তথ্যসূত্ৰ

শ্ৰেণী:কাল্পনিক চৰিত্ৰ
শ্ৰেণী:নাৰী
কৃতি সেনন

কৃতি সেনন (; জন্ম: ২৭ জুলাই ১৯৯০) হিন্দী আৰু তেলেগু ভাষাৰ ছবিত অভিনয় কৰা এগৰাকী ভাৰতীয় অভিনেত্ৰী। জয়পী ইনষ্টিটিউট অফ ইনফৰ্মেশ্যন টেকনোল’জীৰ পৰা অভিযান্ত্ৰিক বিষয়ত ডিগ্ৰী লাভ কৰাৰ পিছত তেওঁ চমু সময়ৰ বাবে ফেশ্বন মডেল হিচাপে কাম কৰিছিল। ২০১৪ চনৰ একচন ছবি ১: নেনোক্কাডিনে আৰু হিৰ’পাণ্টীত মূল নাৰী চৰিত্ৰত অভিনয় কৰি সেননে অভিনয় জীৱন আৰম্ভ কৰে। দ্বিতীয়খন ছবিৰ বাবে তেওঁক শ্ৰেষ্ঠ নৱাগতাৰ ফিল্মফেয়াৰ বঁটা পায়।

বাণিজ্যিকভাৱে সফল ৰোমান্টিক কমেডী ছবি বেৰেলি কি বৰ্ফি (২০১৭) আৰু লুকাচুপ্পিত (২০১৯) অভিনয় কৰি সেননে অভিনয় জীৱন আগবঢ়াই নিয়ে। তেওঁৰ কমেডী দিলৱালে (২০১৫) আৰু হাউছফুল ৪ (২০১৯) তেওঁৰ শীৰ্ষৰ উপাৰ্জনকাৰী ছবি আছিল। এগৰাকী ছেৰ’গেট মাতৃৰ ভূমিকাত অভিনয় কৰা মিমি (২০২১) ছবিখনৰ বাবে সেননে শ্ৰেষ্ঠ অভিনেত্ৰীৰ ফিল্মফেয়াৰ বঁটা পাবলৈ সক্ষম হয়।

২০১৯ চনৰ ‘ফৰ্বছ ইণ্ডিয়াৰ চেলিব্ৰিটি ১০০ তালিকা’ত সেননে স্থান লাভ কৰিছে। তেওঁ নিজাকৈ বস্ত্ৰ আৰু ফিটনেছ কোম্পানী স্থাপন কৰিছে আৰু লগতে কেইবাটাও ব্ৰেণ্ড আৰু প্ৰডাক্টৰ এম্বেছাদৰ হিচাপেও কাম কৰিছে।

প্ৰাৰম্ভিক জীৱন

১৯৯০ চনৰ ২৭ জুলাইত নতুন দিল্লীত চাৰ্টাৰ্ড একাউণ্টেণ্ট ৰাহুল সেনন আৰু দিল্লী বিশ্ববিদ্যালয়ৰ পদাৰ্থ বিজ্ঞানৰ অধ্যাপিকা গীতা সেননৰ ঘৰত জন্মগ্ৰহণ কৰে। তেওঁ পাঞ্জাবী সম্প্ৰদায়ৰ। প্ৰাৰম্ভিক পঢ়া-শুনা দিল্লী পাব্লিক স্কুল, আৰ.কে.পুৰমত। পিছলৈ নয়ডাৰ জেপী ইনষ্টিটিউট অফ ইনফৰ্মেচন টেকন'লজিৰ পৰা ইলেক্ট্ৰনিক্স আৰু টেলিকমিউনিকেচন ইঞ্জিনিয়াৰিং প্ৰযুক্তিবিদ্যাত স্নাতক ডিগ্ৰী লাভ কৰে। অভিনেত্ৰী হোৱাৰ আগতে তেওঁ চমু সময়ৰ বাবে মডেল হিচাপে কাম কৰিছিল। তেওঁৰ ভনীয়েক নুপুৰো এগৰাকী অভিনেত্ৰী।

অভিনয় জীৱন

২০১৪ চনত তেলেগু চাইকোল’জীকেল একচন থ্ৰিলাৰ ১: নেনোক্কাদিনত মহেশ বাবুৰ চৰিত্ৰৰ প্ৰেমাস্পদৰ চৰিত্ৰত অভিনয় কৰি সেননে অভিনয়ত আত্মপ্ৰকাশ কৰে। ছবিখনৰ বাবে তেওঁ সাগৰত চিত্ৰগ্ৰহণ কৰা একচন ছিকুৱেন্সত অংশগ্ৰহণ কৰিবলগীয়া হৈছিল; এই অভিজ্ঞতা সম্পৰ্কে তেওঁ কৈছিল যে তেওঁ যথেষ্ঠ পৰিমাণএ নাৰ্ভাছ অনুভৱ কৰিছিল, কাৰণ তেওঁ সাঁতুৰিব নাজানিছিল। ‘দ্য টাইমছ অফ ইণ্ডিয়া’ আৰু ‘চিফী’ৰ পৰ্যালোচনতা তেওঁৰ সৌন্দৰ্য্য আৰু অভিনয় পাৰদৰ্শিতাৰ উল্লেখ কৰা হৈছিল। ১: নেনোক্কাডিনৰ প্ৰথম সূচী সম্পূৰ্ণ কৰাৰ পিছত সেননে নৱাগত টাইগাৰ শ্ৰফৰ বিপৰীতে হিন্দী একচন ছবি হিৰোপাণ্টিৰ বাবে চুক্তিবদ্ধ হয়। তেওঁ দুয়োখন ছবিৰ বাবে সময়ৰ ভাগবতৰা কৰিবলগীয়া হৈছিল। বাণিজ্য সাংবাদিক তৰণ আদৰ্শই মতামত দিছিল যে ছাননৰ "এগৰাকী তাৰকাৰ গুণ আছে"। কিন্তু ‘দ্য টাইমছ অফ ইণ্ডিয়া’ৰ সমালোচক সৃজনা দাসে তেওঁৰ আৱেগপ্ৰৱণতাক সমালোচনা কৰি ইয়াক "তীব্ৰতাকৈ অধিক নৰম" বুলি অভিহিত কৰিছিল। হিৰ'পেন্টিয়ে এখন ব্যৱসায় সফল ছবি হিচাপে সাব্যস্ত হয়। ১: নেনোক্কাডিনৰ বাবে সেনন শ্ৰেষ্ঠ নৱাগতাৰ SIIMA বঁটাৰ বাবে মনোনীত হয় আৰু হিৰোপান্তিৰ বাবে শ্ৰেষ্ঠ নৱাগতাৰ ফিল্মফেয়াৰ বঁটা লাভ কৰে।

তথ্যউৎস

বাহ্যিক সংযোগ

শ্ৰেণী:ফিল্মফেয়াৰ বঁটা বিজয়ী
শ্ৰেণী:হিন্দী চলচ্চিত্ৰৰ অভিনেত্ৰী
বেঞ্জামিন দৈমাৰী

বেঞ্জামিন দৈমাৰী (; ২৮ জুলাই, ২০০০) হৈছে এগৰাকী অসমীয়া অভিনেতা আৰু প্ৰসাধন শিল্পী। তেওঁ ৰাষ্ট্ৰীয় চলচ্চিত্ৰ বঁটা লাভ কৰা ভাৰতৰ প্ৰথমগৰাকী সৰ্বজনীন গে' অভিনেতা। ২০২১ চনত অসমীয়া চলচ্চিত্ৰ জোনাকী পৰুৱাত কৰা অভিনয়ৰ বাবে তেওঁ‌ বিচাৰকৰ বিশেষ বঁ‌টা লাভ কৰে। তেওঁ ২০২০ চনৰ এচিয়ান কুইয়াৰ চলচ্চিত্ৰ মহোৎসৱতো শ্ৰেষ্ঠ অভিনেতাৰ সন্মান লাভ কৰে।

অসমৰ বাক্সা জিলাৰ গোৰেশ্বৰ চহৰত বেঞ্জামিনৰ জন্ম হৈছিল। অভিনয়ৰ সমান্তৰালভাৱে তেওঁ অসমীয়া ফেশ্বন উদ্যোগৰ এগৰাকী মেক-আপ আৰ্টিষ্ট হিচাপেও কাম কৰে।

প্ৰাৰম্ভিক জীৱন

২০০০ চনৰ ২৮ জুলাই তাৰিখে বাক্সা জিলাৰ গোৰেশ্বৰত বেঞ্জামিন দৈমাৰীৰ জন্ম হয়। সৰুৰে পৰা কলাসুলভ মনৰ অধিকাৰী বেঞ্জামিনে গোৰেশ্বৰ উচ্চ মাধ্যমিক বিদ্যালয়ৰ পৰা সুখ্যাতিৰে উত্তীৰ্ণ হয়। বেঞ্জামিনৰ দেউতাক পবিত্ৰ বড়ো আৰু মাতৃ দীপালি শৰণীয়া বড়ো। তেওঁৰ দুগৰাকী ভগ্নী আছে। বিদ্যালয়ত অধ্যয়ন কৰি থকা সময়ৰে পৰা বেঞ্জামিন বিভিন্ন লোকৰ দ্বাৰা উৎপীড়ণৰ বলি হৈ আহিছে। বেঞ্জামিনে নিজকে মুক্ত অনুভৱ কৰি ভাল পায় বুলি সংবাদ মাধ্যমৰ আগত সদৰী কৰিছে। অভিনেত্ৰী প্ৰিয়ংকা চোপ্ৰাক তেওঁ তেওঁৰ আদৰ্শ স্বৰূপে মানে।

ব্যক্তিগত জীৱন

তেওঁ সৰ্বজনীনভাৱে এগৰাকী গে' ব্যক্তি আৰু তেওঁৰ পৰিয়ালেও তেওঁক এই বিষয়ত সমৰ্থন কৰে। জোনাকী পৰুৱা চিনেমাখনৰ কেন্দ্ৰবিন্দু জাহ্নুৰ চৰিত্ৰটি দৰ্শকলৈ আগবঢ়াই দিছে বেঞ্জামিন দৈমাৰী ওৰফে বেঞ্জুৱে। এয়া দেউৰীৰ কেমেৰাৰ সন্মুখত প্ৰথম অভিনয়। চিনেমাৰ কাহিনী আগবাঢ়ে নিজৰ অস্তিত্বৰ সংকটত ভোগা যুৱক জাহ্নুক লৈ। জাহ্নু এজন সমকামী যুৱক, যাৰ লয়লাস খোজ কাটলৰ বাবে তেওঁক নিজৰ গাঁৱত লেডিজ অথবা মাধুৰী দীক্ষিত হিচাপে উপলুঙা কৰে। এগৰাকী ছোৱালী হিচাপে কল্পনা কৰি ভালপোৱা জাহ্নুৱে কিদৰে নিজকে জাহ্নবীলৈ ৰূপান্তৰিত কৰে সেয়াই হৈছে "ফায়াৰ ফ্লাইজ: জোনাকী পৰুৱা"ৰ থুলমূল কাহিনী।

বঁটা আৰু সন্মান

৬৭তম ৰাষ্ট্ৰীয় চলচ্চিত্ৰ বঁটা (বিচাৰকৰ বিশেষ বঁ‌টা)।
শ্ৰেষ্ঠ অভিনেতা বঁটা, এচিয়ান কুইয়াৰ চলচ্চিত্ৰ মহোৎসৱ ২০২০
শ্ৰেষ্ঠ অভিনেতা বঁটা, প্ৰাগ চিনে বঁটা ২০২১
শ্ৰেষ্ঠ অভিনেতা বঁটা, দক্ষিণ এচিয় চলচ্চিত্ৰ মহোৎসৱ ২০২১
শ্ৰেষ্ঠ অভিনেতাৰ বাবে 'নটসূৰ্য্য ফণী শৰ্মা বঁটা’ ২০১৯

তথ্য স্ংগ্ৰহ

শ্ৰেণী:অসমৰ ব্যক্তি
শ্ৰেণী:অসমীয়া অভিনেতা
শ্ৰেণী:বড়ো জনগোষ্ঠীৰ ব্যক্তি
শ্ৰেণী:এলজিবিটি সম্প্ৰদায়ৰ ব্যক্তি
শ্ৰেণী:ৰাষ্ট্ৰীয় চলচ্চিত্ৰ বঁটা- বিশেষ জুৰী বঁটা (পূৰ্ণদৈৰ্ঘ্য ছবি) বিজয়ী
তান্দিন বিধা

তান্দিন বিধা (জোংখা: རྟ་མགྲིན་བུ་དར) এগৰাকী ভূটানী চলচ্চিত্ৰ অভিনেত্ৰী আৰু প্ৰযোজক। তেওঁ বৰ্তমানলৈকে ৩০ খনৰো অধিক চলচ্চিত্ৰত অভিনয় কৰিছে। তেওঁৰ প্ৰথম চলচ্চিত্ৰ আছিল হোম ছুইট হোম।

চলচ্চিত্ৰ তালিকা

{| class="wikitable sortable mw-collapsible wikitable-sortable"
-
! বছৰ
! ভাষা
! চলচ্চিত্ৰ
! বঁটা
-
২০২২
জোংখা
এ গ্লিমাৰ অৱ হ'প
নাই
-
২০২০
জোংখা
ৰুয়েবি
নাই
-
২০১৯
জোংখা
উদুমভাৰা
-
জোংখা
চিব চোলো
-
২০১৭
জোংখা
ড্ৰাকচিন গ্যালমো
-
২০১৬
জোংখা
চ্যাগ ছেলো
-
জোংখা
বুম বাথা চেনমি ৰেনজী
সৰ্বশ্ৰেষ্ঠ অভিনেত্ৰী (১৬তম ৰাষ্ট্ৰীয় চলচ্চিত্ৰ বঁটা) তেওঁ শেলডন নামৰ কাৰ্টুন শৃংখলাৰ বাবে ডাবিং কৰিছিল, যি ভূটানৰ প্ৰধানমন্ত্ৰী দাশো লোটে চেৰিংৰ উদ্যোগত ভূটানৰ ৰজাপুত্ৰই শিশু সকলৰ বাবে উপহাৰ হিচাপে দিছিল।

তথ্যসূত্ৰ

শ্ৰেণী:অভিনেত্ৰী
শ্ৰেণী:জীৱিত ব্যক্তি
শ্ৰেণী:ভূটানৰ ব্যক্তি
শ্ৰেণী:মডেল
ফোনপে

ফোনপে হৈছে ভাৰতৰ কৰ্ণাটকৰ বেংগালুৰুত মুখ্য কাৰ্যালয় থকা ভাৰতীয় ডিজিটেল পেমেণ্ট আৰু বিত্তীয় সেৱা কোম্পানী ৷ ডিচেম্বৰ মাহত সমীৰ নিগম, আৰু বুৰ্জিন ইঞ্জিনিয়াৰে প্ৰতিষ্ঠা কৰিছিল। পেমেণ্টছ ইন্টাৰফেচৰ ওপৰত ভিত্তি কৰি ফোনপে এপটো ২০১৬ চনৰ আগষ্ট মাহত লাইভ

PhonePe এপটো ১১টা ভাৰতীয় ভাষাত উপলব্ধ। ই ব্যৱহাৰকাৰীসকলক বিভিন্ন বিত্তীয় লেনদেন যেনে ধন প্ৰেৰণ আৰু গ্ৰহণ, মোবাইল আৰু ডিটিএইচ ৰিচাৰ্জ কৰা, ইউটিলিটি পেমেণ্ট কৰা, ইন-ষ্ট'ৰ পেমেণ্ট কৰা আদি কৰিবলৈ সক্ষম কৰে।

ইতিহাস

২০১৫ চনৰ ডিচেম্বৰ মাহত PhonePe প্ৰতিষ্ঠা কৰা হয়।২০১৬ চনৰ এপ্ৰিল মাহত কোম্পানীটো Flipkartদ্বাৰা অধিগ্ৰহণ কৰা হয় আৰু অধিগ্ৰহণৰ অংশ হিচাপে FxMart অনুজ্ঞাপত্ৰ PhonePe লৈ হস্তান্তৰ কৰা হয় আৰু PhonePe ৱালেট হিচাপে পুনৰ ব্ৰেণ্ড কৰা হয়। ফোনপেৰ সহ-প্ৰতিষ্ঠাপক সমীৰ নিগমক কোম্পানীটোৰ চিইঅ’ হিচাপে নিযুক্তি দিয়া হয়।

তথ্যসূত্ৰ

শ্ৰেণী:ইণ্টাৰনেট
শ্ৰেণী:ম'বাইল এপ্লিকেচন
আহিয়া এঞ্জকু

ইগবো পৌৰাণিক কাহিনীত আহিয়া এঞ্জকু, যাক ইফেজিঅ’কু, আহা এঞ্জকু বুলিও কোৱা হয়, নাইজেৰিয়াৰ ইগবো লোকসকলে পূজা কৰা এগৰাকী দেৱী।

এঞ্জকু নামৰ অৰ্থ গণ্যমান্য, উৰ্বৰতা, উৎপাদনশীলতা, সম্পদ, জীৱনতকৈ শ্ৰেষ্ঠ, দূৰদৰ্শী আৰু নেতৃত্ব গুণ বহন কৰা।

ইগবো পৰম্পৰাগত খাদ্যৰ এটা গুৰুত্বপূৰ্ণ উপাদান আছিল মিঠা আলু আৰু ইয়াৰ যত্ন লোৱাৰ বাবে পুৰুষ দায়বদ্ধ। ইগবো জনগোষ্ঠীত মিঠা আলুৰ খেতি কৰাটো পৰম্পৰাগতভাৱে পুৰুষৰ কাম যদিও কোনোবাই অপতৃণ বা চপোৱা কাম কৰিব পাৰে। নিউ ইয়াম উৎসৱৰ পূৰ্বে পূৰ্ণিমাৰ দিনা ইগবো লোকসকলৰ মাজত আহানজোকু উৎসৱ পালন কৰা হয়। এই উৎসৱ প্ৰকৃততে কৃষকক ধন্যবাদ জ্ঞাপন অনুষ্ঠান। কিছুমান ঠাইত দেৱতাৰ সেৱাত উৎসৰ্গিত শিশুসকলৰ নাম এঞ্জকু ৰখা হৈছিল। প্ৰাপ্তবয়স্ক অৱস্থাত এনে শিশুসকল সমৃদ্ধিশালী মিঠা আলুৰ খেতিয়ক হোৱাৰ আশা কৰা হৈছিল, যাৰ ফলত তেওঁলোক আভিজাত্য হৈ পৰিছিল। এই নামটোৱে গৰাকীক এনে এটা প্ৰকৃতি দিয়ে, যিয়ে বাক্যাংশটোত বিশ্বাস কৰা - "জীৱনতকৈ ডাঙৰ" এই অনুভৱে নামটোৰ গৰাকীক এজন নেতা, দূৰদৰ্শী আৰু সমানে ভৱিষ্যৎ প্ৰজন্মৰ সংগঠক কৰি তোলে।

তথ্য সূত্ৰ

শ্ৰেণী:পৌৰাণিক কথা
শ্ৰেণী:কৃষি সম্বন্ধীয় দেৱ-দেৱী
কামিকাজি

, আনুষ্ঠানিকভাৱে বুলিলে দ্বিতীয় বিশ্বযুদ্ধৰ শেষৰফালে মিত্ৰ পক্ষৰ জাহাজৰ ওপৰত আত্মঘাতী আক্ৰমণ চলোৱা জাপানী বৈমানিকসকলক বুজায়। পৰম্পাৰগত বিমান আক্ৰমণতকৈ অধিক ক্ষতি কৰিবলৈ এই পন্থা লোৱা হৈছিল। যুদ্ধৰ সময়ছোৱাত প্ৰায় ৩,৮০০ জন কামিকজি বিমান চালকৰ মৃত্যু হৈছিল আৰু তোঁলোকৰ আক্ৰমণত ৭,০০০ৰতকৈও অধিক নৌবাহিনীৰ লোকৰ প্ৰাণনাশ হৈছিল।

পৰম্পৰাহত বিমানত সালসলনিক কৰি সজা কামিকাজি বিনাবোৰ প্ৰকৃততে চালক-নিয়ন্ত্ৰিত বিস্ফোৰক মিচাইলৰ দৰে আছিল। বিস্ফোৰক পদাৰ্থ, বোমা, টৰ্পেড' আৰু ভৰ্তি ইন্ধন টেংকেৰে এই বিমানবোৰ চালকে শত্ৰু জাহাজত খুন্দা মাৰিবলৈ চেষ্টা কৰিছিল। সাধাৰণ আক্ৰমণতকৈ এই পন্থাৰে লক্ষ্য সাধন বেছি ভাল আছিল, লগতে লগত নিয়া বস্তুবোৰৰ বাবে বিস্ফোৰণো ডাঙৰকৈ হৈৱ্হিল। প্ৰায় ১৯% কামিকাজি আক্ৰমণ সফল হৈছিল।

জাপানী শব্দ কামিকাজেৰ অৰ্থ "পবিত্ৰ বতাহ" (কামিৰ অৰ্থ "ভগৱান", "অতিলৌকিক", বা "পবিত্ৰতা", আৰু কাজিৰ অৰ্থ "বতাহ")। ১২৭৪ চনত জাপান আক্ৰমণ কৰা কুবলাই খানৰ নৌবাহিনী ধ্বংস কৰা সাগৰীয় ধুমুহা বুজাবলৈ এই শব্দ ১২৮১ চনৰ পৰা ব্যৱহাৰ কৰা হৈ আহিছে।

তথ্য সংগ্ৰহ

শ্ৰেণী:দ্বিতীয় বিশ্বযুদ্ধ
শ্ৰেণী:সামৰিক কৌশল
কৃষ্ণচূড়া

কৃষ্ণচূড়া এক বৃক্ষ জাতীয় উদ্ভিদ। ইয়াৰ বৈজ্ঞানিক নাম Delonix regia। এই গছ চমৎকাৰ পত্ৰ-পল্লৱ আৰু জুইৰ দৰে ৰঙা কৃষ্ণচূড়া ফুলৰ বাবে প্ৰসিদ্ধ। ই Fabaceae পৰিয়ালৰ অন্তৰ্ভুক্ত। পৰামৰ্শিত ভাষাসমূহ
অসমীয়া, বাংলা, ওড়িয়া আদি ভাষাত কৃষ্ণচূড়া বুলি কোৱাৰ বিপৰীতে কৃষ্ণচূড়াক হিন্দী, মাৰাঠী আদি ভাষাত গুলমোহৰ বুলিও কোৱা হয়।

বৰ্ণনা

কৃষ্ণচূড়া গছৰ ৰঙা, কমলা, হালধীয়া ফুল আৰু উজ্জ্বল সেউজীয়া পাতে ইয়াক দৃষ্টিনন্দন কৰি তোলে। কৃষ্ণচূড়া মাদাগাস্কাৰৰ শুষ্ক পৰ্ণপাতি বৃক্ষৰ অৰণ্যত পোৱা যায়। অৰণ্যত ই বিলুপ্ত প্ৰায়। সৌন্দৰ্য বৰ্ধক গুণৰ উপৰিও এই গছ উষ্ণ জলবায়ুত ছাঁ দিবলৈ বিশেষভাবে উপযুক্ত। কৃষ্ণচূড়া উদ্ভিদ উচ্চতাত কম (সৰ্বোচ্চ ১২ মিটাৰ) হলেও ডাল-পাতেৰে ই বহু অঞ্চল আৱৰি থাকে। শুষ্ক অঞ্চলত গ্ৰীষ্মকালত কৃষ্ণচূড়াৰ পাত সৰি গলেও নাতিশীতোষ্ণ অঞ্চলত ই চিৰসেউজীয়া।

ফুল আৰু পাত

কৃষ্ণচূড়া ফুলৰ ৰং উজ্জ্বল ৰঙা। ভাৰত উপমহাদেশত বসন্ত কালত ইয়াৰ ফুল ফুলে। ফুলবোৰ চাৰিটা পাপৰি যুক্ত। পাপবোৰ প্ৰায় ৮ ছেণ্টিমিটাৰলৈ দীঘল হব পাৰে। কৃষ্ণচুড়া জটিল পত্ৰ বিশিষ্ট আৰু উজ্জ্বল সেউজীয়া। প্ৰতিটো পাত ৩০-৫০ ছেণ্টিমিটাৰ দীঘল আৰু ২০-৪০টা উপপত্ৰ বিশিষ্ট।

পৰিবেশ

কৃষ্ণচূড়াৰ বাবে উষ্ণ বা প্ৰায়-উষ্ণ জলবায়ুৰ দৰকাৰ। এই বৃক্ষ শুষ্ক আৰু লৱণাক্ত অৱস্থা সহ্য কৰিব পাৰে। কেৰেবিয়ান অঞ্চল, আফ্ৰিকা, হংকং, তাইৱান, দক্ষিণ চীন, বাংলাদেশ, ভাৰত সহ বিশ্বৰ অনেক দেশত কৃষ্ণচূড়া পোৱা যায়। আমেৰিকা যুক্তৰাষ্ট্ৰত কৃষ্ণচূড়া কেৱল মাত্ৰ দক্ষিণ ফ্ল'ৰিডা, দক্ষিণ পশ্চিম ফ্ল'ৰিডা, টেক্সাচৰ ৰিঅ' গ্ৰাণ্ড উপত্যকাত পোৱা যায়।

ভাৰত বৰ্ষত সাধাৰণতে এপ্ৰিল-জুন সময়ত কৃষ্ণচূড়া ফুল ফুলে। সেইদৰে পৃথিৱীৰ বিভিন্ন দেশত কৃষ্ণচূড়াৰ ফুল ফুলাৰ সময় ভিন্ন।

দক্ষিণ ফ্ল'ৰিডা - জুন
কেৰেবিয়ান - মেৰ পৰা ছেপ্তেম্বৰ
ভাৰত - এপ্ৰিলৰ পৰা জুন
অষ্ট্ৰলিয়া - ডিচেম্বৰৰ পৰা ফেব্ৰুৱাৰী
আৰব আমিৰাত - ছেপ্তেম্বৰ

চিত্ৰমালা

তথ্য সংগ্ৰহ

শ্ৰেণী:বৃক্ষ
শ্ৰেণী:ফুল
শ্ৰেণী:উদ্ভিদজগত
শ্ৰেণী:ভাৰতীয় উদ্ভিদ
শ্ৰেণী:অসমৰ উদ্ভিদ
চত্তিশগড় ৰাজ্যিক মহিলা আয়োগ

চত্তিশগড় ৰাজ্যিক মহিলা আয়োগ হৈছে চত্তিশগড় ৰাজ্যৰ মহিলাৰ বিৰুদ্ধে অপৰাধ সম্পৰ্কীয় বিষয়সমূহৰ সৈতে মোকাবিলা কৰিবলৈ ১৯৯৩ চনত গঠন কৰা এটা বিধিগত সংস্থা। ৰাজ্যৰ মহিলা কল্যাণৰ বাবে চত্তিশগড় চৰকাৰে অৰ্ধ-ন্যায়িক সংস্থা হিচাপে মহিলা আয়োগ গঠন কৰিছিল।

ইতিহাস আৰু উদ্দেশ্য

মহিলা সম্পৰ্কীয় নিৰ্দিষ্ট সমস্যাসমূহৰ তদন্তৰ বাবে আৰু ৰাজ্যৰ পৰা মহিলা সম্পৰ্কীয় বিষয়সমূহ অধ্যয়ন কৰাৰ উপৰিও ছত্তীশগড় ৰাজ্যিক মহিলা আয়োগ গঠন কৰা হৈছিল। the state. আয়োগ মহিলাৰ অধিকাৰ সুৰক্ষিত কৰাৰ ক্ষমতাৰে সজ্জিত আৰু পৰিয়াল-সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে তেওঁলোকৰ সুৰক্ষা আৰু সমতা নিশ্চিত কৰাৰ দায়িত্বৰে সমৃদ্ধ।

তলত উল্লেখ কৰা উদ্দেশ্যেৰে আয়োগ গঠন কৰা হৈছিল-

১. মহিলাৰ সুৰক্ষা আৰু কল্যাণ নিশ্চিত কৰা।

২. প্ৰাসংগিক আইন উলংঘা বা সুযোগ অস্বীকাৰ বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালিব লাগে।

৩. মহিলা ভিত্তিক বিষয়ত ৰাজ্য চৰকাৰক পৰামৰ্শ দিয়া।

৪. ৰাজ্যৰ মহিলা ভিত্তিক আইন সন্দৰ্ভত ৰাজহুৱা স্থানত সজাগতা সৃষ্টিৰ বাবে আয়োগে মাজে মাজে পদক্ষেপ গ্ৰহণ কৰে।

আন ৰাজ্যৰ তুলনাত কভিড লকডাউনৰ সময়ত ছত্তীশগড় ৰাজ্যিক মহিলা আয়োগে বৃহৎ সংখ্যক শুনানি অনুষ্ঠিত কৰে।

গঠন

এগৰাকী অধ্যক্ষ আৰু ৪ জন সদস্যৰে ছত্তীশগড় ৰাজ্যিক মহিলা আয়োগ গঠন কৰা হয়। ৰাজ্যৰ সমাজ কল্যাণ বিভাগে মহিলা আয়োগৰ অধ্যক্ষ নিযুক্তিৰ বাবে গাঁথনি তৈয়াৰ কৰে।

শ্ৰীমতী কিৰণমায়ী নায়ক, ছত্তীশগড় ৰাজ্যিক মহিলা আয়োগৰ অধ্যক্ষ। তেওঁলোকৰ কাৰ্যকাল তিনি বছৰৰ৷

কাৰ্যাৱলী

১. আয়োগে ভাৰতীয় সংবিধান আৰু মহিলা সম্পৰ্কীয় আইনসমূহৰ অধীনত মহিলাসকলৰ বাবে নিশ্চিত কৰা ব্যৱস্থা আৰু সুৰক্ষাৰ প্ৰতি নিশ্চিতি লোৱাটো নিশ্চিত কৰিব লাগে।

২. ৰাজ্যৰ কোনো সংস্থাই মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হ’লে চৰকাৰৰ জাননীত একেখিনি লাভ কৰা।

৩. ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হ’লে সংশোধনীৰ বাবে পৰামৰ্শ দিয়া।

৪. মহিলাৰ অধিকাৰ উলংঘাৰ যিকোনো বিষয় সংশ্লিষ্ট কৰ্তৃপক্ষৰ সৈতে গ্ৰহণ কৰা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া।

সম্পৰ্কিত প্ৰবন্ধ

ৰাষ্ট্ৰীয় মহিলা আয়োগ

তথ্যসূত্ৰ

বাহ্যিক সংযোগ

Official Website
Official Website
শ্ৰেণী:ভাৰতৰ মহিলা আয়োগ
শ্ৰেণী:নাৰীবাদী সংগঠন
বাংলা কিচ্ছা

বাংলা কিচ্ছা / বাংলা কেচ্ছা হৈছে বাংলা কবিতা আৰু গদ্যৰ এক ধাৰা তথা বাংলা ভাষাৰ মৌখিক কাহিনী কোৱাৰ এক পৰম্পৰা। থলুৱা বাংলা লোককথা আৰু আৰব তথা তুৰ্কী-পাৰ্চী প্ৰব্ৰজনকাৰীসকলৰ কাহিনীৰ সংমিশ্ৰণত বংগত এই ধাৰাটো বিকশিত হ’বলৈ আৰম্ভ কৰে। বাংলাদেশৰ গ্ৰাম্য মুছলমান সম্প্ৰদায়ৰ মাজত এই শিল্পৰূপটো এতিয়াও জনপ্ৰিয়। য'ত 'কিচ্ছা'ই মুছলমানসকলৰ মাজত প্ৰেম, বীৰত্ব, সন্মান আৰু নৈতিক সততাৰ জনপ্ৰিয় কাহিনী প্ৰচাৰৰ এক ইছলামিক আৰু/বা পাৰ্চী ঐতিহ্যক প্ৰতিফলিত কৰে, ই বংগত উপনীত হোৱাৰ পিছত ধৰ্মৰ সীমা অতিক্ৰম কৰি এক ধৰ্মনিৰপেক্ষ ৰূপ লাভ কৰে আৰু ইয়াৰ সৈতে প্ৰাক-ইছলামিক বাংলা সংস্কৃতি আৰু লোককথাক অন্তৰ্ভুক্ত কৰি লয়।

ব্যুৎপত্তি আৰু উচ্চাৰণ

'কিচ্ছা' শব্দটো আৰবী ভাষাৰ 'কিচ্ছা' (Qissa—قصه) শব্দৰপৰা আহিছে, যাৰ অৰ্থ হৈছে 'মহাকাব্যিক কিংবদন্তি' বা 'লোককথা'। ই ভাৰতীয় উপমহাদেশৰ বহুতো ভাষাক প্ৰভাবিত কৰিছে আৰু বাংলা, গুজৰাটী, উৰ্দু আৰু হিন্দীৰ দৰে ভাৰতীয়-আৰ্য ভাষাসমূহত এটা সাধাৰণ বিশেষ্য হিচাপে ব্যৱহৃত হয়। অনানুষ্ঠানিকভাৱে ব্যৱহাৰ কৰিলে ইয়াৰ অৰ্থ হ'ল এক 'আকৰ্ষণীয় কাহিনী' বা 'উপকথা'।

ইতিহাস

১৫ শতিকাৰপৰা বংগত কিচ্ছাই অপৰিসীম জনপ্ৰিয়তা লাভ কৰা বুলি কোৱা হয়। বাঙালী মুছলমান লেখকসকলে তেওঁলোকৰ কিচ্ছাসমূহত প্ৰেম, যুদ্ধ, ধৰ্ম আৰু বীৰত্বৰ পাৰ্চী-আৰৱ বিষয়-বস্তু মিহলাইছিল। বাংলা ভাষাৰ 'দোভাষী' উপভাষা আছিল কিচ্ছা লিখাৰ বাবে এক জনপ্ৰিয় মাধ্যম। মোগল বংগ আৰু বংগ চুলতানতৰ চৰকাৰী ভাষা পাৰ্চীৰদ্বাৰা ইয়াৰ শব্দভাণ্ডাৰ যথেষ্ট প্ৰভাবিত হৈছিল। উনবিংশ শতিকাত সমগ্ৰ বংগতে বহুতো কিচ্ছা প্ৰকাশন কোম্পানী গঢ়ি উঠিছিল, বিশেষকৈ বটতলাৰ ছপাশালসমূহ এই ক্ষেত্ৰত আগৰণুৱা আছিল। হাওৰাত 'মুছলমানি কিচ্ছা সাহিত্য'ৰ দৰে সাহিত্য সমাজ গঠন কৰা হৈছিল। অৱশ্যে বিংশ শতিকাৰ আৰম্ভণিৰপৰা কিচ্ছাই ইয়াৰ জনপ্ৰিয়তা হেৰুৱাবলৈ আৰম্ভ কৰে। বাংলা ভাষাৰ মানক ৰূপ (সাধু-ভাষা) প্ৰতিষ্ঠা হোৱাৰ লগে লগে দোভাষী উপভাষাৰ সৈতে কিচ্ছাৰো জনপ্ৰিয়তা হ্ৰাস পায়। ইয়াৰ প্ৰমাণ ১৯ শতিকাৰ শেষৰফালে মীৰ মোশ্বাৰফ হোছেইনে লিখা 'বিষাদ সিন্ধু'ত পোৱা যায়, যিটো কাৰবালাৰ যুদ্ধৰ পৰম্পৰাগত বাংলা কিচ্ছাৰ ওপৰত আধাৰিত আছিল যদিও তেওঁ পাৰ্চী মিশ্ৰিত দোভাষীৰ পৰিৱৰ্তে সংস্কৃতবহুল সাধু-ভাষাত লিখিছিল।

উল্লেখনীয়তা

লিখিত বাংলা কিচ্ছাসমূহ বাঙালী মুছলমান পৰিয়ালবোৰৰ ঘৰুৱা সামগ্ৰী হৈ পৰিছিল। ১৫ শতিকাৰ শ্বাহ মহম্মদ চগিৰৰ 'ইউছুফ-জুলেখা'ক মধ্যযুগীয় বাংলা সাহিত্যৰ শ্ৰেষ্ঠ কৰ্ম বুলি গণ্য কৰা হয়। চট্টগ্ৰামৰ বাহৰাম খানে 'লাইলী-মজনু'ৰ নিজা সংস্কৰণ প্ৰস্তুত কৰিছিল। সাতকানীয়াৰ কবি নৱাজিশ খানে 'গুলে বাকাৱলী' লিখিছিল য’ত প্ৰেমৰ কাহিনীৰ লগতে পৰীৰ দৰে জীৱৰ বৰ্ণনা আছিল। বাংলা ভাষাৰ কবিসকলে এনে বহু কাহিনীৰ বিভিন্ন সংস্কৰণ লিখিছিল। অন্যান্য বিখ্যাত কিচ্ছাসমূহৰ ভিতৰত আছে— আমিৰ হামজা, মধু মালতী, ফৰহাদ-চিৰিণ, তুতিনামা, হাতেমতাই, সখী সোণা, জংনামা, আলিফ-লাইলা ৱা লাইলা আৰু গুলে তৰমুজ। তালিকাভুক্ত লেখকসকলৰ উপৰি ছৈয়দ হামজা, নাছেৰ আলী, ৰৌছন আলী আৰু ফকিৰ শ্বাহ গৰীবুল্লাহ আছিল উল্লেখনীয় লেখক।

তথ্য সংগ্ৰহ

শ্ৰেণী:বঙালী সাহিত্য
শ্ৰেণী:বঙালী সংস্কৃতি
শ্ৰেণী:সাধুকথা
শ্বলাকা পৰীক্ষা

প্ৰাচীন মিথিলাৰ স্নাতক ডিগ্ৰীৰ পৰীক্ষাৰ ব্যৱস্থা আছিল শ্বলাকা পৰীক্ষা।

ব্যুৎপত্তিবিজ্ঞান

শ্বলাকাপৰীক্ষা হৈছে শ্বলাক আৰু পৰীক্ষা দুটা পদৰে নিৰ্মিত সংস্কৃতৰ যৌগিক শব্দ। শ্বলাক মানে বেজী বা পিন আৰু পৰীক্ষা মানে পৰীক্ষা।

বিৱৰণ

কোৱা হয় যে প্ৰাচীন মিথিলাত শ্বলাকা পৰীক্ষা নামেৰে স্নাতক পৰীক্ষাৰ ব্যৱস্থা অতি কঠোৰ আছিল। এই পৰীক্ষাত পাণ্ডুলিপিসমূহত এটা বেজীৰে বিন্ধি ৰাখিছিল, আৰু ছাত্ৰজনে বেজীটো য’ত ৰখা হৈছিল সেই পৃষ্ঠাটো উলিয়াই বুজাব লাগিছিল। ইয়াক এইকাৰণেই কৰা হৈছিল যাতে ছাত্ৰসকলে গ্ৰন্থসমূহ সম্পূৰ্ণভাবে ভালদৰে পৰিচিত হৈ আৰু পুংখানুপুংখভাৱে প্ৰস্তুত হোৱাটো আশা কৰা হৈছিল।

আধুনিক যুগ

আধুনিক যুগত ভাৰতৰ কিছুমান পৰম্পৰাগত শিক্ষানুষ্ঠানে শ্বলাকা পৰীক্ষাৰ পৰীক্ষা ব্যৱস্থা পুনৰুজ্জীৱিত কৰিছে। শেহতীয়া বছৰবোৰত কেন্দ্ৰীয় সংস্কৃত বিশ্ববিদ্যালয়ে সাতটা বিষয়ত শ্বলাকা পৰীক্ষা আৰম্ভ কৰিছে। এই বিষয়সমূহ হ'ল সাহিত্য, ব্যাকৰণ, ন্যায় শাস্ত্ৰ, জ্যোতিষ তত্ত্ব, বেদান্ত, পুৰাণৰ ইতিহাস আৰু মীমাংসা শাস্ত্ৰ।

২০২৩ চনত মথুৰা জিলাৰ মহাৱনত থকা ৰমনৰেতি আশ্ৰমে নিজৰ চৌহদত ৯টা বিষয়ত সৰ্বভাৰতীয় সংস্কৃত ভাৰতীয় শ্বলাকা পৰীক্ষা অনুষ্ঠিত কৰে। এই পৰীক্ষাত দেশৰ বিভিন্ন প্ৰান্তৰ পৰা ২৮৬ জন ছাত্ৰ-ছাত্ৰীয়ে পঞ্জীয়ন কৰিছিল যদিও মাত্ৰ ১২৫ জন ছাত্ৰ-ছাত্ৰীয়েহে পৰীক্ষাত অংশ লৈছিল।.

তথ্যসূত্ৰ

শ্ৰেণী:শিক্ষা
অপৰূপা

অপৰূপা হৈছে ১৯৮২ চনৰ ১৬ এপ্ৰিল তাৰিখে মুক্তিপ্ৰাপ্ত এখন অসমীয়া চলচ্চিত্ৰ। ৰাষ্ট্ৰীয় চলচ্চিত্ৰ বিকাশ নিগমে প্ৰযোজনা কৰা এইখন প্ৰথম অসমীয়া চলচ্চিত্ৰ হোৱাৰ লগতে জাহ্নু বৰুৱাই পৰিচালনা কৰা এইখনেই প্ৰথম চলচ্চিত্ৰ।

তথ্য সংগ্ৰহ

বাহ্যিক সংযোগ

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:ভাৰতীয় পেনোৰামালৈ নিৰ্বাচিত অসমৰ ছবি
শ্ৰেণী:১৯৮০ দশকৰ অসমীয়া চলচ্চিত্ৰ
শ্ৰেণী:১৯৮২ বৰ্ষৰ চলচ্চিত্ৰ
শ্ৰেণী:জাহ্নু বৰুৱা পৰিচালিত চলচ্চিত্ৰ
প্ৰণৱ বৰুৱা

প্ৰণৱ বৰুৱা (, ১৯৩৫-২০০২ চন ) হৈছে এগৰাকী অসমীয়া চিত্ৰকলাৰ এক বৰ্ণাঢ্য ব্যক্তি। তেওঁ শিল্প সাধনাত পশ্চাত্য শিল্প কলাৰ দীৰ্ঘ ইতিহাসৰ প্ৰেৰণা সৰ্বাধিক।

জন্ম

প্ৰণৱ বৰুৱাৰ ১৯৩৫ চনত জন্ম হৈছিল।

শিক্ষা

তেওঁ মুম্বাইৰ জে জে স্কুল অফ আৰ্টত শিক্ষা কলা অধ্যয়ন কৰিছিল।

কৰ্মজীৱন

প্ৰণৱ বৰুৱা নগাঁৱতে থাকি নিজস্ব এক চিত্ৰশৈলী উদ্ভাৱন চেষ্টা কৰাৰ লগতে নতুন প্ৰজন্মৰ প্ৰতিশ্ৰুতপূৰ্ণ শিল্পীসকলৰ বাবে শিক্ষা চৰ্চাৰ এটা পৰিৱেশ গঢ়ি তুলিছিল।

শিল্পকৃতি

১৯৭৯ চনত প্ৰণৱ বৰুৱা কলিকতা একাডেমী অফ ফাইন আটৰ্ছত চিত্ৰকলাৰ প্ৰদৰ্শনী কৰিছিল।
১৯৮১ চনত নতুন দিল্লীৰ ললিত কলা একাডেমীত আৰু চিত্ৰকলাৰ প্ৰদৰ্শনী কৰিছিল।
১৯৯০ চনত ত্ৰিবেণী কলা সংগমত চিত্ৰকলাৰ প্ৰদৰ্শনী কৰিছিল।

চিত্ৰশিল্পৰ বিষয়বস্ত

প্ৰণয় বৰুৱাৰ চিত্ৰশিল্পসমূহ অন্যতম প্ৰিয় থীম নৰ-নাৰীৰ সম্পৰ্ক যদিও খ্ৰীষ্ট, কৃষ্ণ, গণেশ আদিৰ দৰে চিন্ত কিছুমানক লৈয়ো তেওঁ স্মৰণীয় চিত্ৰ প্ৰস্তত কৰিছিল।

সন্মান

২০০০ চনত প্ৰণয় বৰুৱা বিষ্ণুপ্ৰসাদ ৰাভা বঁটা লাভ কৰে৷

মৃত্যু

২০০২ চনত প্ৰণয় বৰুৱাই মৃত্যু বৰণ কৰে।

তথ্যসূত্ৰ
শ্যমলী বাৰ্মা

শ্যমলী বাৰ্মা (; জন্ম: ১১ ডিচেম্বৰ ১৯৫৭) এগৰাকী প্ৰাক্তন ভাৰতীয় অভিনেত্ৰী আৰু মডেল। তেওঁক ভাৰতৰ প্ৰথম 'চুপাৰমডেল' আৰু প্ৰথম 'লেকমী গাৰ্ল' (Lakmé girl) হিচাপে জনা যায়। বাৰ্মা ভাৰতীয় থ্ৰিলাৰ ছবি ৰোগত কৰা অভিনয় আৰু লেকমী কচমেটিক্সৰ সৈতে কৰা কামৰ বাবেও পৰিচিত। লেকমীৰ সৈতে কাম কৰাৰ পাছত বাৰ্মাই পেৰিছত থাকিবলৈ লয় আৰু তাত পিয়েৰ কাৰ্ডিন, ইভ চেইণ্ট লৰেণ্ট আৰু চেনেলৰ দৰে ফেশ্বন কোম্পানীসমূহৰ হৈ মডেলিং কৰে।

প্ৰাৰম্ভিক জীৱন

১৯৫৩ চনৰ ১১ ডিচেম্বৰত ভাৰতৰ পুনেত এটা ভাৰতীয় পৰিয়ালত বাৰ্মাৰ জন্ম হৈছিল। তেওঁৰ পিতৃ ভাৰতীয় সেনাৰ এজন লেফটেনেণ্ট কৰ্ণেল আছিল আৰু মাতৃ এগৰাকী গৃহিনী আছিল। তেওঁ বঙালী, পঞ্জাবী আৰু ইংৰাজ বংশোদ্ভৱ। বাৰ্মাৰ এজন ভাতৃ আছে যিয়ে মেলবৰ্ণত এজন বিত্তীয় উপদেষ্টা হিচাপে কাম কৰিছিল। তেওঁ মহাবিদ্যালয়ত শৈক্ষিক মনোবিজ্ঞান অধ্যয়ন কৰিছিল।

ব্যক্তিগত জীৱন

বাৰ্মা অভিজিৎ চেটাৰ্জীৰ সৈতে বিবাহপাশত আবদ্ধ হৈছিল। তেওঁৰ আকীক্ষা নামৰ এগৰাকী কন্যা সন্তান আছে, যিয়ে চিয়াটলৰ ৱাশ্বিংটন বিশ্ববিদ্যালয়ৰপৰা স্নাতকোত্তৰ ডিগ্ৰী লাভ কৰিছে। বাৰ্মা ইংৰাজী, হিন্দী আৰু ফৰাচী ভাষাত সাৱলীল। প্ৰসাধন সামগ্ৰীৰ পৃথিৱীখনত তুলনামূলকভাৱে নতুন হৈ থকা সেই সময়ৰ ভাৰতত মেক-আপ সামগ্ৰীৰ বিজ্ঞাপনৰ বাবে তেওঁক ব্যৱহাৰ কৰা হৈছিল। লেকমীয়ে ভাৰতত প্ৰসাধন সামগ্ৰীৰ প্ৰতি থকা সামাজিক নেতিবাচক ধাৰণা দূৰ কৰি বিভিন্ন বৰণ আৰু ছালৰ ৰঙৰ দেশখনত নিজৰ সামগ্ৰীসমূহৰ বজাৰ সৃষ্টি কৰিবলগীয়া হৈছিল। মডেলিং উদ্যোগত এবছৰ কাম কৰাৰ পাছত বাৰ্মাই 'নেছকাফে'ৰ বিজ্ঞাপন আৰু ভাৰত চৰকাৰৰ মালিকানাধীন সম্প্ৰচাৰ নেটৱৰ্ক 'দূৰদৰ্শন'ত আত্মপ্ৰকাশ কৰে।

লেকমী কচমেটিক্সৰ সৈতে কাম কৰাৰ পাছত তেওঁ 'পিয়েৰ কাৰ্ডিন'ৰ সৈতে এটা চুক্তি লাভ কৰে আৰু ফেশ্বন জগতত নিজৰ কাম আগবঢ়াই নিবলৈ ১৯৮০ চনত ফ্ৰান্সৰ পেৰিছলৈ গুচি যায়। বাৰ্মাই ইভ চেইণ্ট লৰেণ্ট, চেনেল, ভোগ, মেক্সিম, কাৰ্ল লেগাৰফেল্ড, মেক্স মাৰা, কম ডে গাৰ্চন আৰু অন্যান্য শীৰ্ষ ফেশ্বন কোম্পানীসমূহৰ সৈতে কাম কৰিছিল। পেৰিছত থকা সময়ছোৱাত তেওঁ সতীৰ্থ ভাৰতীয় মডেল অঞ্জলি মেণ্ডেজ আৰু আলোকচিত্ৰশিল্পী ৰোহিত খোচলা তথা আজ্জেডিন আলাইয়াৰ ঘনিষ্ঠ আছিল। ইয়াৰ পিছত তেওঁ ১৯৮৯ চনত পুনৰ পুনেলৈ ঘূৰি আহে আৰু তাত ফেশ্বন কৰিঅ’গ্ৰাফাৰ হিচাপে কেৰিয়াৰ আৰম্ভ কৰে। তেতিয়াৰেপৰা তেওঁ ভাৰত, ফ্ৰান্স আৰু জাৰ্মানী ভ্ৰমণ কৰিছে আৰু ৬খন প্ৰদৰ্শনী অনুষ্ঠিত কৰিছে। পৰৱৰ্তী দুবছৰত তেওঁ ফেশ্বন ইনষ্টিটিউট, ডিজাইনাৰ আৰু ট্ৰেড ফেয়াৰৰ বাবে শ্ব’সমূহ কৰিঅ’গ্ৰাফ কৰিছিল। কন্যা সন্তানৰ জন্ম নোহোৱালৈকে তেওঁ ৫ বছৰ ধৰি এই কাম অব্যাহত ৰাখিছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল